Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 27 ม.ค.60
27 ม.ค. 2560

Afternoon Call Action Notes – บล.โกลเบล็ก
 
ดัชนี SET ปิดภาคเช้า
 
Close          1,587.60       Volume          B18,704M
Change         -3.40          %Change         -0.21%
 
สรุปภาวะตลาดภาคเช้า
ภาวะตลาดหุ้นไทยช่วงเช้าอ่อนตัวลงเล็กน้อยจากแรงขายทำกำไรระยะสั้นตามสัญญาณเทคนิคแนวต้าน 1,600 จุด โดยส่วนใหญ่เป็นแรงขายในกลุ่มสายการบินจากข่าวสรรพสามิตเตรียมขึ้นภาษีน้ำมันเครื่องบินจากเดิม 20 สตางค์/ลิตร เป็น 4 บาท/ลิตร รวมถึงกลุ่มธนาคารที่ประกาศงบกำไรครบแล้ว
 
แนวโน้มภาคบ่ายตามค่าสัญญาณทางเทคนิค 
กราฟ SET ราย 15 นาทีถูกอิทธิพลของ Bearish Engulfing กดดันให้ย่อพักตัวระยะสั้นในทิศทางขาขึ้น โดยล่าสุดแม้ดัชนีลงมายืนสร้างฐานที่บริเวณเส้น EMA 50 วันได้แล้ว แต่สัญญาณเครื่องมือ MACD กับ RSI ยังคงขัดแย้งกันส่งผลให้ภาวะตลาดมีความผันผวนสูงต่อไป
 
ดังนั้นประเมินว่า SET  ช่วงบ่ายจะแกว่งตัวในกรอบ 1,585 – 1,595 จุด จึงแนะนำให้ซื้อเก็งกำไรเป็นรอบ (ลงซื้อ/ขึ้นขาย)
แนวรับ  1,580 จุด   แนวต้าน 1,595  จุด
     
 
WORK  ซื้อเก็งกำไร
ราคาปิด  51.75  บาท
แนวรับ  51.50  บาท / แนวต้าน 54  บาท / Cut loss  50  บาท
กราฟเป็นทิศทางขาขึ้น และล่าสุดราคาดีดตัวขึ้นทำ High ได้สำเร็จ พร้อมกับเครื่องมือ MACD + RSI ชี้ขึ้นสนับสนุนเป็นสัญญาณซื้อทั้งคู่จึงคาดว่าจะสามารถปรับตัวขึ้นต่อได้
          
APCS  ซื้อเก็งกำไร
ราคาปิด  8.15  บาท  
แนวรับ  8.10 บาท / แนวต้าน 8.50  บาท / Cut loss  8.00 บาท
กราฟดีดตัวจากแนวเส้น EMA 10 วันขึ้นเป็น V shape พร้อมด้วย Volume หนาแน่น  สอดคล้องกับเครื่องมือ RSI + MACD พลิกตัวชี้ขึ้นสนับสนุนทิศทางเชิงบวกจึงคาดว่าจะดีดตัวขึ้นต่อได้ 
 
ข่าวสำคัญช่วงเช้า
ญี่ปุ่นรายงาน ดัชนีราคาผู้บริโภค (CPI) ปี 2559 ลดลง 0.3% จากหนึ่งปีก่อน นับเป็นสถิติที่ลดลงเป็นครั้งแรกในรอบ 4 ปี
นักวิเคราะห์คาดการณ์ว่า GDP ไตรมาส 4 จะขยายตัว 2.2% โดยชะลอลงจากไตรมาส 3 ที่ขยายตัว 3.5% ซึ่งเป็นสถิติการขยายตัวที่แข็งแกร่งที่สุดในรอบ 2 ปี เนื่องมาจากยอดส่งออกและการใช้จ่ายผู้บริโภคชะลอตัว
FSMART วางเป้า 3 ปี (60-62) จะมีตู้เติมเงิน 1.7 แสนตู้ ยอดเติมเงินแตะ 40,000 ลบ.ตั้งเป้ารายได้ปีนี้โต 20% ตามการขยายตู้”บุญเติม”วางงบลงทุนรวม 700-800 ลบ.
BA ตั้งเป้ารายได้ปี 60 โต 10% ตามผู้โดยสาร แต่คาดกำไรสูสีปีก่อนจากราคาน้ำมันขึ้น-แข่งขันรุนแรง
IFEC นัดประชุม ผถห.ครั้งใหม่ 14 ก.พ.แต่งตั้งบอร์ด กำหนดปิดสมุดทะเบียนฯ 2 ก.พ.นี้
TPIPL เผย กกพ.แจ้งขยายเวลา”ทีพีไอ โพลีน เพาเวอร์”เซ็น PPA กฟผ.เป็นภายใน 7 ก.ย.60
TAKUNI ตั้ง บ.ย่อยลุยธุรกิจอสังหาฯ พร้อมเลิกกิจการผลิตไฟฟ้าจากพลังงานทดแทน